Nilfisk øger omsætning | Berlingske Business
Torsdag d. 17. august 2017, kl. 07.41
Nilfisk, der efter planen bliver splittet fra NKT-koncernen og selvstændigt børsnoteret 12. oktober, øgede sin omsætning i andet kvartal af 2017.
Leverandøren af rengøringsmaskiner omsatte i april, maj og juni for 280 mio. euro mod 276,5 mio. euro i samme periode sidste år.
Selskabets driftsresultat før af- og nedskrivninger, EBITDA, steg endvidere til 35,9 mio. euro i kvartalet fra 32,5 mio. euro for et år siden.
Det svarer til en driftsmargin på 12,8 pct. mod 11,8 pct. i andet kvartal af 2016.